[{"text_idx": "#000000", "text": "Lihulas peeti viimast korda Lo\u0303una-La\u0308a\u0308nemaa koolide jalgpallipa\u0308eva"}, {"text_idx": "#000001", "text": "Reedel, 29.septembril 1995 aastal toimus Virtsus esimene Lo\u0303una-La\u0308a\u0308nemaa koolide jalgpallipa\u0308ev. Vo\u0303istluse ellukutsujana soovisin 1-6.klasside lastele pakkuda u\u0308he ilusa pa\u0308eva jalgpalliga. See soov on selliseks ja\u0308a\u0308nud ka praegu."}, {"text_idx": "#000002", "text": "Peale esimest vo\u0303istlust 1995 aasta su\u0308gisel ei uskunud, et sellest kasvab va\u0308lja pea veerand sajandit kestev pikk, u\u0308ks pikema traditsiiooniga lastevo\u0303istlus La\u0308a\u0308nemaal. Mille nu\u0308u\u0308d kahjuks lo\u0303petab, kodukandi piiride muutmine ja vo\u0303o\u0303rasse maakonda minek. Ja reedel 29.septembril 2017 toimuski Lihulas va\u0308hemalt sellisel kujul, viimane Lo\u0303una-La\u0308a\u0308nemaa koolide jalgpallipa\u0308ev. Kaksku\u0308mmend kolm aastat ja u\u0308le viieku\u0308mne seda nime kandvat turniiri, on selle piirkonna asulatesse toonud nende aastate jooksul umbes kaks tuhat ro\u0303o\u0303msat spordilast. Lo\u0303una-La\u0308a\u0308nemaa koolide jalgpallipa\u0308eval on lustitud Lihulas, Virtsus, Vatlas, Massus, Ko\u0303msil, Kirblas ja Tuudil. Selle turniiri ma\u0308nge on ma\u0308ngitud isegi pikaaegse o\u0303petaja ja koolijuhi Hillar Laose kodutalu heinamaal Ja\u0308rise ku\u0308las. Meie lapsi on nendel pa\u0308evadel ka\u0308inud tervitamas kogu Eesti jalgpalli koorekiht. Esimeseks ku\u0308laliseks oli 1996 aasta Virtsu Spordihallis toimunud turniiril praegune Eesti Jalgpalli Liidu president Aivar Pohlak. Kui parimad ma\u0308ngijad oma ma\u0308ngijakarja\u0308a\u0308ri lo\u0303petasid, hakkasid nad kordamo\u0308o\u0308da jo\u0303udma ka lo\u0303una-la\u0308a\u0308nemaale. Praegune Eesti naistekoondise peatreener Indrek Zelinski ja meeste koondise peatreener Martin Reim, ning Marko Kristal on kohtunud lastega Lihulas. Alo Ba\u0308rengrub ja Eesti koondise esiva\u0308ravavaht Mihkel Aksalu, Tuudil. Tegevma\u0308ngijad Enar Ja\u0308a\u0308ger, Kethy O\u0303unpuu, Rauno Alliku aga Vatlas, Ingemar Teever Lihulas, Karl Palatu Massus. Lisaks on lastega ka\u0308inud kohtumas meie oma tippma\u0308ngijad, kes esimesed vo\u0303istlusma\u0308ngud pidanud just nendel jalgpallipa\u0308evadel. Praegune Eesti rannakoondise ma\u0308ngija Priit Ma\u0308eorg ja kunagine U19 naistekoondise va\u0308ravavaht Avely Kuldsalu. See ko\u0303ik on lastele toonud suurt ro\u0303o\u0303mu. Esimesed ku\u0308mme aastat toimusid turniirid kolm korda aastas-kevadel, su\u0308gisel ja siseturniirina talvel. Turniiridel ma\u0308ngis alati kolm erinevat vanuseklassi, lapsi oli va\u0308ga palju ja nendega ka\u0308isid kaasas palju lapsevanemaid! Siis ja\u0308tkasime aastaid u\u0308he saaliturniirga ja u\u0308he o\u0303ueturniiriga kas kevadel, vo\u0303i su\u0308gisel. Kuni ka\u0308tte jo\u0303udis koolide kinnipanemise ja allesja\u0308a\u0308nud koolides laste arvu va\u0308henemise periood. Viimase seitsme aasta jooksul on selles piirkonnas 30 kilomeetri raadiuses suletud kolm vo\u0303imsat spordi kooli- Tuudi, Kasari ja sellel aastal viimasena Vatla Algkool. Lisaks on kunagisest siseturniiride ja u\u0308ldse popist sporditegemise kohast Virtsu Spordihallist saanud hoone, mille katusel kasvavad puud! See ko\u0303ik on mo\u0303jutanud ka turniiri ajalugu. Kunagisest u\u0308le saja lapsega toimunud turniirist ja\u0308i viimase turniiri osalejate arvuks 30. Ta\u0308pselt nii palju lapsi, kui kahes nooremas treeningrupis hetkel Lihulas treenijaid. Kui arvestada o\u0303pilaste arvu va\u0308henemist ja kolme kooli kinnipanemist, siis on see igati korralik osalejate arv. Mis ko\u0303ige ta\u0308htsam-need lapsed, kes spordivad on ro\u0303o\u0303msad ja nende silmad sa\u0308ravad."}, {"text_idx": "#000004", "text": "Uue reeglina ei ma\u0308nginud turniiril mitte koolide vo\u0303istkonnad, ega vo\u0303istkonnad ei olnud moodustatud ka elukohtade ja\u0308rgi. Va\u0308iksemad koolid poleks sellisel juhul vo\u0303istkonda kokku saanud ja soov oli ka, et igas vo\u0303istkonnas oleks lapsi ko\u0303igist neljast koolist. Vo\u0303istkonna moodustamise o\u0303iguse ja samas ka va\u0308ikese vastutuse andsime neljale kuuenda klassi jalgpallipoisile. Nad moodustasid vo\u0303istkonnad, mis olid va\u0308ga vo\u0303rdsed. Maha peeti va\u0308ga ilusa ilmaga mihklipa\u0308eval 23 aasta u\u0308ks tasava\u0308gisem Lo\u0303una-La\u0308a\u0308nemaa jalgpallivo\u0303istlus. Oli mitu viiki ja u\u0308heva\u0308ravalist vo\u0303itu. Na\u0308ha sai ilusaid va\u0308ravaid ja ahhetama panevaid to\u0303rjeid va\u0308ravavahtidelt. Kohtunikuks oli vanema grupi jalgpallur Mart Mikiveer, pa\u0308eva ja\u0308a\u0308dvustas O\u0303nnela Lilleoja. Kaasa elasid lapsevanemad, turniir la\u0308ks igati korda."}, {"text_idx": "#000006", "text": "Ja\u0308rgnesid vo\u0303istkond Kollane, kes edestas kolmandaks tulnud Oranz\u030ci vo\u0303istkonda vo\u0303rdsete punktide juures vaid u\u0308he enam lo\u0308o\u0308dud va\u0308ravaga. Neljas oli vo\u0303istkond Sinine."}, {"text_idx": "#000007", "text": "Ko\u0303ik lapsed olid va\u0308ga tublid."}, {"text_idx": "#000012", "text": "Palivere saalijalgpalli karikavo\u0303istluse vo\u0303itis Pa\u0308rnu Tervis"}, {"text_idx": "#000014", "text": "Algas maakonna parimate sportlaste rahvaha\u0308a\u0308letus"}]